Temeljem članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13,136/14., 152/14., 7/17 i 68/18. )članka 3. i 6. Pravilnika  o postupku zapošljavanja te procjeni i vrednovanju kandidata za zapošljavanje, ravnateljica Osnovne škole Eugena Kvaternika, Školska 4.., Velika Gorica, raspisuje

NATJEČAJ

za popunu radnog mjesta

1. Učitelj/ica njemačkog jezika, nepuno radno vrijeme 20 sati tjedno, određeno – jedan izvršitelj

UVJETI : Uvjeti: Sukladno članku 105. i 106. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12,126/12, 94/13, 152/14, 7/17,68/18) i [**Pravilniku**](https://www.azoo.hr/images/stories/dokumenti/propisi/Pravilnici_09.pdf)o odgovarajućoj vrsti obrazovanja učitelja i stručnih suradnika  u osnovnoj školi  (NN 6/19.).

Rok prijave je 8 dana od dana objavljivanja.

Na natječaj se mogu javiti osobe oba spola (članak 13. stavak 2. Zakona o ravnopravnosti spolova).  
Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaz o pravu na koje se poziva.

Kandidati koji ostvaruju pravo na prednost pri zapošljavanju sukladno članku 102. [**Zakona o pravima hrvatskih branitelj**](https://branitelji.gov.hr/zaposljavanje-843/843)a iz Domovinskog rata i članova njihovih obitelji, uz prijavu na javni natječaj dužni su, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja.

Kandidat koji se poziva na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. i 152/14.) dužan je u prijavi na natječaj pozvati se na to pravo te priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju na temelju članka 48.f Zakona o zaštiti civilnih i vojnih invalida rata (Narodne novine, broj 33/92, 77/92, 27/93, 58/93, 2/94, 108/95, 108/96, 82/01, 103/03 i 148/13) dužan je uz prijavu priložiti sve dokaze o ispunjavan ju traženih uvjeta, potvrdu o statusu vojnog/civilnog invalida rata i dokaz o tome na koji je način prestao radni odnos.

Nepravovremene i nepotpune prijave neće se razmatrati.

Zaprimljenu dokumentaciju ne vraćamo kandidatima.

Uz pisanu i vlastoručno potpisanu prijavu na natječaj kandidati su obvezni priložiti:

* životopis,
* domovnicu ili dokaz o državljanstvu
* dokaz o stečenoj stručnoj spremi
* uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ne starije od 6 mjeseci od dana objave natječaja
* potvrdu o evidentiranom radnom stažu ako ga kandidat ima, elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Priložene isprave dostavljaju se u neovjerenom presliku uz obvezu kandidata da nakon izbora dostavi izvornike isprava.

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju prema odredbama [**Pravilnika**](https://issuu.com/oeugenakvaternika/docs/pravilnik_o_na_inu_i_postupku_zapo_ljavanja_te_vre) o postupku zapošljavanja te procjeni i vrednovanju kandidata za zapošljavanje Osnovne škole Eugena Kvaternika.

Kandidat je dužan u prijavi navesti adresu odnosno e-mail adresu na koju će mu biti dostavljena obavijest o datumu i vremenu procjene odnosno testiranja.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Kandidati će o rezultatima natječaja biti obaviješteni u zakonskom roku putem web stranice Škole.

Prijave poslati na adresu:

Osnovna škola Eugena Kvaternika,

Velika Gorica, Školska 4. s naznakom – za natječaj –

KLASA: 119-01/20-01-1

URBROJ:238/31-17-01-20-18

Velika Gorica, 30.1.2020.

Ravnateljica

Monika Brleković, prof.